Pasak bumi duwé jeneng èlmiah Eurycoma longifolia Jack minangka tuwuhan saka Asia kidul wetan lan ditepungi uga minangka jeneng wit Tongkat Ali. Wit iki bisa tuwuh ing daratan cendhèk udakara 500 mèter nganti 1000 mèter sakdhuwuring samodra. Asring ditemoni ing alas kanthi lemah masir, alas ing puncak pundhung, alas primèr lan sekundher.  Godhong selang seling, Kembangé werna jambon kaungunan kanthi dhiamèter 7 milimèter ana ing malai. Wohé ndaging werna jambon kanthi dhiamèter 14 milimèter. Tethukulan iki bisa tuwuh nganti dhuwur 10 mèter. Godhongé nyirip werna ijo.

Piguna 
Wit pasak bumi duwé manèka piguna kayata:
 Mbentuk otot. Tetanduran iki bisa ningkataké massa otot ing awak amarga ngandhut senyawa quassinoid, eurycomaoside, eurycolactone, lan eurycomanone, kang mbiyantu awak migunakaké energi luwih èfisien, ngurangi kekeselen lan ningkataké kekebalan awak.
 Kanggo obat kuwat. Èkstrak saka tuwuhan pasak bumi bisa ningkataké libido utawa gairah sèksual wong lanang, bisa mbiyantu wong lanang kang ora subur kanthi ningkataké gunggung spèrma uga kwalitas spèrma.
 Ningkataké hormon tèstostéron. Tuwuhan iki ngandhut zat eurycomanone kang duwé ancas kanggo ngoptimalaké pambentukan hormon wong lanang (tèstostèron). Kadhar tèstostèron kang munggah duwé èfèk ningkataké kinerja sèksual, otot lan prodhuksi spèrma.
 Obat lara panas.
 Nambani dhiabètes.
 Nyegah kanker.
 Obat malaria.
 Pasak bumi duwé akèh mupangat kanggo kasarasan amarga duwé kandhutan flavonoid, alkaloid lan sanyawa liya minangka antioksidan kanggo nglawan karusakan sèl amarga kapapar molèkul radhikal bébas.
 Sakliyané ing bagéyan oyodé, bagéan liya pasak bumi uga bisa dimupangataké. Kayata godhong lan galihé duwé sipat antimikroba.

Gladri

Kapustakan 

Tetuwuhan